**D ô v o d o v á s p r á v a**

1. **Všeobecná časť**

Návrh zákona, ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, predkladajú na rokovanie Národnej rady Slovenskej republiky poslanci Národnej rady Slovenskej republiky Peter Stachura a František Majerský.

Cieľom návrhu zákona je umožniť špecialistom pre dospelých poskytovať ambulantnú zdravotnú starostlivosť mladistvým poistencom od 15. roku života.

Slovensko trpí dlhodobo nedostatkom detských špecialistov a situácia sa v tejto oblasti poskytovania ambulantnej zdravotnej starostlivosti naďalej zhoršuje, najmä v niektorých odbornostiach (napr. detská psychiatria, neurológia, pneumológia, gastroenterológia, dermatovenerológia, endokrinológia atď.). Podľa rôznych údajov sú aktuálne čakacie lehoty na vyšetrenie detským špecialistom 3 až 6 mesiacov, čím sa predlžuje diagnostika a liečba často závažných ochorení, ktoré by si vyžadovali včasnejšiu intervenciu.

Vzdelávanie detských špecialistov je časovo náročné a zároveň celkovo absentujú motivačné nástroje na vstup lekárov do ambulantnej sféry. Ani rezidentské štúdium neprinieslo zásadnejší zvrat v negatívnom trende znižujúcich sa počtov pediatrických špecialistov.

Absentuje generačná obmena špecialistov a zároveň sa zvyšuje ich potreba (napr. zvyšujúci sa výskyt neurovývinových porúch, duševných ochorení, imunitne podmienených ochorení atď.) Vo viacerých krajinách EÚ nie sú striktne dané pravidlá, ktoré by neumožňovali špecialistom poskytovať zdravotnú starostlivosť aj pacientom v detskom veku (napr. Švédsko, Holandsko, Fínsko, Nemecko, Litva, Nórsko). V Českej republike je veková hranica u špecialistov pre dospelých 15 rokov, u všeobecných lekárov pre dospelých už 14 rokov.

Návrh predkladaného zákona umožní čiastočne odbremeniť ambulancie detských špecialistov o mladistvých pacientov a uvoľní tak kapacity pre starostlivosť o pacientov v detskom veku. Mladiství medzi 15. až 18. rokom života sa svojou konštitúciou, fyziológiou aj spektrom ochorení približujú dospelým osobám. Rovnako sa u mladistvých zvyčajne nelíšia diagnostické a terapeutické možnosti oproti dospelým osobám. Z tohto dôvodu pokladáme za zmysluplné umožniť špecialistom pre dospelých poskytovať zdravotnú starostlivosť pacientom už od veku 15 rokov.

Návrh zákona nepredpokladá žiadny vplyv na rozpočet verejnej správy, podnikateľské prostredie, životné prostredie, informatizáciu a služby verejnej správy pre občana. Zákon predpokladá pozitívne sociálne vplyvy a vplyvy na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

1. **Osobitná časť**

**K Čl. I**

K bodu 1:

Zavádza sa uhrádzanie zdravotnej starostlivosti poistencov vo veku od 15 rokov u ktoréhokoľvek lekára špecialistu pre dospelých v ambulantnej zdravotnej starostlivosti.

**Doložka zlučiteľnosti**

**právneho predpisu s právom Európskej únie**

**1. Predkladatelia právneho predpisu:** Peter Stachura, František Majerský

**2. Názov návrhu právneho predpisu:** Návrh zákona, ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov

**3. Problematika návrhu právneho predpisu:**

1. nie je upravená v práve Európskej únie

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**Doložka vybraných vplyvov**

|  |
| --- |
| 1. **Základné údaje**
 |
| **Názov návrhu zákona** |
| Návrh zákona, ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov |
| **Navrhovateľ** |
| poslanci Národnej rady Slovenskej republiky Peter Stachura a František Majerský |
|  |
| 1. **Definovanie problému**
 |
| Podľa aktuálnej právnej úpravy môže poistenec dostať zdravotnú starostlivosť len u lekára špecialitu, ktorý je pediatrom. Potom sa v praxi stáva vzhľadom na kritický nedostatok pediatrov špecialistov, že poistenec vo veku od 15 do 18 rokov má neprimerane sťažený prístup k zdravotnej starostlivosti, resp. až dostane ju až po neúmerne dlhej čakacej dobe.  |
| 1. **Ciele a výsledný stav**
 |
| Cieľom navrhovanej právnej úpravy je zlepšiť dostupnosť zdravotnej starostlivosti pre mladistvých poistencov u lekárov špecialistov v ambulantnej zdravotnej starostlivosti.Pozitívom navrhovanej úpravy bude výrazné zlepšenie dostupnosti aj čakacích dôb na zdravotnú starostlivosť u lekára špecialistu pre mladistvých poistencov SR a poistencov žijúcich najmä v odľahlejších sídlach o d mestských resp. krajských centier. |
| 1. **Dotknuté subjekty**
 |
| Návrh zákona sa týka všetkých mladistvých poistencov Slovenskej republiky v systéme verejného zdravotného poistenia. |
| 1. **Alternatívne riešenia**
 |
| Alternatívne riešenie by mohlo byť umožnenie mladistvým poistencom prijať zdravotnú starostlivosť aj u všeobecných lekárov pre dospelých. Nulový variant by znamenal ponechanie zdravotnej starostlivosti mladistvých poistencov striktne len u pediatrov, a tým zníženú dostupnosť lekárov špecialistov pre mladistvých pacientov.  |
| 1. **Vykonávacie predpisy**
 |
| Navrhovaná právna úprava nepredpokladá prijatie alebo zmenu už existujúcich vykonávacích predpisov. |
| 1. **Transpozícia práva EÚ**
 |
| Neaplikuje sa v tomto prípade. |
|  |
| 1. **Preskúmanie účelnosti**
 |
| Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po jednom roku od jej prijatia.Ako kritérium navrhujeme prieskum spokojnosti u vybranej vzorky mladistvých poistencov s dostupnosťou ambulantnej lekárskej starostlivosti u lekárov špecialistov v Slovenskej republike. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[x]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[x]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  predpokladané vyčíslenie: |  |  |  |  |  |  |
| **Sociálne vplyvy** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  |  |  |  |
|  |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo, rodinu a deti** |[x]  **Pozitívne** |[ ]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Návrh zákona nepredpokladá žiadne vplyvy na životné prostredie, informatizáciu spoločnosti, rozpočet verejnej správy, na podnikateľské prostredie, služby verejnej správy pre občana. Návrh zákona bude mať pozitívne sociálne vplyvy a pozitívne sociálne vplyvy a pozitívne vplyvy na manželstvo, rodičovstvo, rodinu a deti. |
| 1. **Kontakt na spracovateľa/súčinnosť**
 |
| Navrhovateľ spracoval návrh zákona v súčinnosti s odbornými tímami Kresťanskodemokratického hnutia. |
| 1. **Stanovisko gestorov**
 |
| *Stanovisko Ministerstva financií SR*[x]  **vyžiadané** [ ]  **priložené***Stanovisko Ministerstva hospodárstva SR* [x]  **vyžiadané** [ ]  **priložené** |